Diari Oficial de la Generalitat Valenciana


Sumari del DOGV 4399, del 16-12-2002 (2002/13298)

Informació pública de l'expedient d'expropiació dels terrenys necessaris per a la construcció del vial de connexió del sector La Condomina amb la carretera nacional 332.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/13428


Organisme emissor
:   Ajuntament d'Alacant

Tipus de document
:   Anunci

Informació pública de l'expedient d'expropiació dels terrenys necessaris per a la construcció del vial de connexió del sector La Condomina amb la carretera nacional 332. [2002/S13779]
  
L'Alcaldia Presidència i, en nom seu, el regidor delegat d'Urbanisme, ha dictat, amb data 21 de novembre de 2002, la resolució següent:
  
«Decret. Nova exposició pública de l'expedient d'expropiació dels terrenys necessaris per a la construcció del vial de connexió del sector La Condomina amb la carretera nacional 332.
  
He examinat l'expedient a què es referix l'epígraf que precedix, els antecedents, raonaments i normes legals aplicables del qual figuren, resumits, a continuació.
  
Mitjançant un Decret de data 1 de febrer de 2001, es va resoldre sotmetre a exposició pública el projecte d'expropiació del vial de connexió del sector La Condomina amb la carretera nacional 332.
  
Des de esta data, han esdevingut algunes circumstàncies que han motivat la necessitat de redactar un nou projecte i tramitar-lo des del seu inici. La primera d'estes és la variació de l'àmbit del pla especial que legitima l'expropiació, que també ha determinat la modificació de l'àmbit del projecte d'expropiació. La segona és el transcurs d'un termini de temps superior a dos anys des de l'elaboració de les taxacions de les parcel·les afectades, la qual cosa, de conformitat amb el que establix l'article 58 de la Llei d'Expropiació Forçosa, obliga a la seua retaxació.
  
Tot això exigix un nou tràmit d'exposició pública del projecte d'expropiació rectificat, la qual no obsta per a reiterar la motivació que consta en la part expositiva del Decret pel qual es va iniciar l'anterior procediment, que és també la del present expedient. És la següent:
  
1. Segons s'assenyala en la memòria del projecte d'expropiació, «entre les bases del concurs» que va servir per a adjudicar l'execució del programa d'actuació urbanística 4, «s'establia l'obligació per part de l'adjudicatari ?Hansa Urbana, SA, de construir dues connexions amb la trama viària existent i d'acord amb el que establix el Pla General Municipal d'Ordenació una d'estes consistix en el tram Vistahermosa de la Via Parc, el projecte del qual ja està executat», i l'altra «pretén actuar com a prolongació del carrer número 14 del programa d'actuació urbanística 4, que es comunicarà amb la carretera N-332 en el punt d'entroncament de l'avinguda de l'Hospital, viari del nucli urbà de Santa Faz».
  
L'objecte del present projecte és l'expropiació dels terrenys necessaris per al desenvolupament d'esta última connexió.
  
2. La Llei 6/1998, de 13 d'abril, sobre règim del sòl i valoracions, establix que «l'aprovació de plans d'ordenació urbana i de delimitacions d'àmbits de gestió a desenvolupar per expropiació implicarà la declaració d'utilitat pública de les obres i la necessitat d'ocupació dels terrenys i edificis corresponents als fins d'expropiació», i que el preu just dels béns i drets expropiats es determinarà «mitjançant expedient individualitzat o pel procediment de taxació conjunta» (articles 33 i 36).
  
3. El procediment de taxació conjunta el regula l'article 138 de la Llei sobre Règim del Sòl i Ordenació Urbana, Text Refós de 9 d'abril de 1976, i en el 202 del Reglament de Gestió Urbanística, i consta dels tràmits següents:
  
a) Exposició al públic del projecte d'expropiació per termini d'un mes, mitjançant anuncis en el Diari Oficial de la Generalitat Valenciana, en el Butlletí Oficial de la Província d'Alacant i en un diari d'informació general de la província, i notificació individual de les taxacions i criteris de valoració utilitzats als titulars de béns i drets afectats, amb la finalitat que puguen formular les observacions i reclamacions que estimen convenients, en el termini d'un mes des de la notificació.
  
b) Informe de les al·legacions i acord d'aprovació municipal de l'expedient, previ a l'aprovació definitiva.
  
c) Remissió a la Conselleria d'Obres Públiques, Urbanisme i Transports, per a l'aprovació definitiva.
  
d) En cas de disconformitat amb la valoració, els interessats disposaran de 20 dies, comptadors des de que reben la notificació de l'aprovació de l'expedient, per a manifestar-ho davant de la Conselleria: en este cas, es remetran les actuacions al Jurat Provincial d'Expropiació Forçosa, a efectes de fixar el preu just.
  
e) Si els interessats no formularen oposició a la valoració en l'esmentat termini de 20 dies, s'entendrà acceptada la que es va fixar en l'acte aprovatori de l'expedient, i s'entendrà determinat el preu just definitivament i de conformitat.
  
En qualsevol cas, acceptat o no la valoració, una vegada aprovat l'expedient, es procedirà a ocupar les parcel·les expropiades, i pagarà als interessats l'import del full de valoració municipal, sense perjudici que puguen seguir tramitant-se els recursos procedents respecte de la fixació del preu just.
  
4. Els béns i drets i els titulars, afectats pel present projecte d'expropiació, són els següents:
  
Parcel·la número 1. Terreny de forma rectangular irregular, situat a la partida de La Condomina, terme municipal d'Alacant, amb una superfície de 1.938,95 m², corresponents a part de la finca registral número 1.270, inscrita en el Registre de la Propietat número 4, llibre 27, full 101, propietat de María Josefa Bernarda Cernuda i Pascual de Bonanza, amb els següents límits:
  
Nord, amb finca de la qual forma part en una línia de 60,07 m. de longitud; sud, amb terrenys propietat de Diego Zaragoza Corona i Juan Navarro Balsalobre i María Dolores Mora Antón, en una línia de 56,76 m. de longitud; est, amb camí dels xiprers, en una línia de 34,06 m. de longitud, oest, amb terrenys propietat de Valent, SA, en una línia de 32,32 m. de longitud.
  
Parcel·la número 2. Terreny de forma rectangular irregular, situat a la partida de La Condomina, terme municipal d'Alacant, amb una superfície de 139,84 m², corresponents a part de la finca registral número 3.120, inscrita en el Registre de la Propietat número 4, llibre 60/2ª, full 41-42, que pertany a Diego Zaragoza Corona ?el 50% en pro indiviso, en qualitat de propietari de la finca registral 10.160, full 101 del llibre 186 de la secció 2ª, una dels components que resulten de la divisió horitzontal d'aquella- i a Juan Navarro Balsalobre i María Dolores Mora Antón ?el 50% en pro indiviso, en qualitat de propietaris de la finca registral 10.162, fulls 160 i 161 del llibre 186 de la secció 2ª, amb els límits següents:
  
Nord, amb terrenys propietat de María Josefa Bernarda Cernuda i Pascual de Bonanza en una línia de 56,76 m. de longitud; sud, amb finca de la qual forma part en una línia de 56,84 m. de longitud; est, amb camí dels xiprers, en una línia de 2,07 m. de longitud; oest, amb terrenys propietat de Valent, SA., en una línia de 3,76 m. de longitud.
  
Càrregues. La porció corresponent a Juan Navarro Balsalobre i María Dolores Mora Antón es troba gravada amb una hipoteca a favor de la Caixa d'Estalvis Provincial d'Alacant, segons consta en la inscripció 3ª de la finca 10.162.
  
Parcel·la número 3a. Terreny de forma irregular, situat a la partida de La Condomina, terme municipal d'Alacant, amb una superfície de 8.630,51 m², corresponents a part de la finca registral número 10.163, inscrita en el Registre de la Propietat número 4, llibre 183/2ª, fulls 179 i 180, propietat de Valent, SA, amb els següents límits:
  
Nord, amb finca de la qual forma part, en una línia de 215,67 m. de longitud; sud, amb finca de la que forma part, en una línia de 277,94 m. de longitud; est, per una banda, amb terrenys propietat de María Josefa Bernarda Cernuda i Pascual de Bonanza, i per una altra, amb terrenys propietat de Diego Zaragoza Corona i Juan Navarro Balsalobre i María Dolores Mora Antón, en una línia de 36,08 m. de longitud; oest, amb el camí divisori entre esta parcel·la i la parcel·la 3b en una línia de 75,8 m. de longitud.
  
Parcel·la número 3b. Terreny de forma irregular, situat en la partida de La Condomina, terme municipal d'Alacant, amb una superfície de 5.913,34 m², corresponents a part de la finca registral número 10.165, inscrita en el Registre de la Propietat número 4, llibre 183/2ª, full 182, propietat de Valent, SA, amb els següents límits:
  
Nord, amb finca de la qual forma part, en una línia de 16,51 m. de longitud; nord-est, amb finca de la que forma part, en una línia de 166,31 m. de longitud; sud, amb finca de la qual forma part, en una línia de 90,42 m. de longitud; est, amb el camí divisori entre esta parcel·la i la parcel·la 3a, en una línia de 78,60 m. de longitud; oest, amb camí de Benimagrell, en una línia de 106,22 m. de longitud.
  
Parcel·la número 4. Terreny de forma irregular, situat a la partida de La Condomina, terme municipal d'Alacant, amb una superfície de 483,59 m², corresponents a part de la finca registral número 12.213, inscrita en el Registre de la Propietat número 4, llibre 222/2ª, full 87, que pertany a l'entitat Universitat Miguel Hernández d'Elx, segons la seua inscripció 2ª, amb els següents límits:
  
Nord, amb la finca de la qual forma part, en una línia de 42,06 m. de longitud; sud, amb via pecuària Colada de la Coix, en una línia de 31,75 m. de longitud; est, amb camí de Benimagrell, en una línia de 36,95 m. de longitud.
  
Parcel·la número 6a. Terreny de forma irregular, situat a la partida de La Condomina, terme municipal d'Alacant, amb una superfície de 15.030,18 m², corresponents a part de la finca registral número 2.614, inscrita en el Registre de la Propietat número 4, llibre 47/2ª, full 151 i 152, propietat de Finca Alameda, SA., amb els següents límits:
  
Nord, en un primer tram amb finca de la qual forma part (parcel·la 6b ubicada en terme municipal de Sant Joan) en una línia de 70,86 m. de longitud, en un segon tram amb via pecuària Colada de la Coix en una línia de 74,52 m. de longitud; en un tercer tram amb finca de la qual forma part en una línia de 301,56 m. de longitud; sud, amb finca de la qual forma part, en una línia de 524,90 m. de longitud; est, amb camí de Benimagrell, en una línia de 65,56 m. de longitud; oest, amb vial de servici paral·lel a la carretera nacional N-332, en una línia de 39,64 m. de longitud.
  
Càrregues. Per raó de procedència, la finca 6.846, que és d'on es va segregar la que ens ocupa, es troba gravada amb dos censos a favor de Mauricio Louise Becbek, un de cinc mil cinc-centes dotze pessetes amb cinquanta cèntims de capital, i una pensió anual de cent seixanta-cinc pessetes vuitanta-un cèntims; i l'altre de noranta-tres pessetes setanta-cinc cèntims de capital i pensió anual de dues pessetes setanta-nou cèntims, els quals foren adquirits per esta senyor en virtut de venda judicial atorgada a Alacant el 12 de juliol de 1901.
  
Parcel·la número 7a. Terreny de forma triangular irregular, situat a la partida de La Condomina, terme municipal d'Alacant, amb una superfície de 185,61m², corresponents a part de la finca registral número 2.056, inscrita en el Registre de la Propietat número 5, llibre 185, folis 10 i 11, propietat de María Teresa de Rojas i Roca de Togores, amb els següents límits:
  
Nord, amb finca de la qual forma part (parcel·la 7b ubicada en terme municipal de Sant Joan), en una línia de 45,37 m. de longitud; sud, amb via pecuària Colada de la Coix, en una línia de 53,55 m. de longitud; nord-est, amb finca de la qual forma part, en una línia de 6,14 m. de longitud.
  
Parcel·la número 9a. Terreny de forma triangular, situat a la partida de La Condomina, terme municipal d'Alacant, amb una superfície de 21,31 m², corresponents al vial projectat en el pla especial de la Santa Faz, que es va adjudicar a l'Ajuntament d'Alacant en el projecte de compensació de la unitat III, amb els següents límits:
  
Nord-est, amb la parcel·la 9b, ubicada en el terme de Sant Joan, en una línia de 8, 93 m. de longitud; sud, amb la carretera nacional N-332 en el km. 113,3, en una línia de 6,66 m. de longitud; oest, amb finca de la qual forma part, una línia de 6, 40 m. de longitud.
  
Procedix, per tant, sotmetre a exposició pública el projecte d'expropiació, la qual es competència de l'alcalde, de conformitat amb el que establix l'article 21.1.s) de la Llei Reguladora de les Bases de Règim Local, d'acord amb la Llei 11/1999, de 21 d'abril, i, per delegació del dia 6 de juliol de 1999, del regidor delegat d'Urbanisme.
  
Per tant, resolc:
  
Primer. Tramitar l'expedient d'expropiació forçosa dels terrenys necessaris per a la construcció del vial de connexió del sector La Condomina amb la carretera nacional 332, pel procediment de taxació conjunta.
  
Segon. Exposar al públic, per termini d'un mes, el projecte d'expropiació del vial de connexió del sector La Condomina amb la carretera nacional 332, presentat el dia 6 de novembre de 2002, perquè els interessats formulen les observacions i reclamacions que estimen convenients, en particular en allò referent a la titularitat o a la valoració dels drets respectius.
  
Tercer. Inserir els anuncis corresponents en el Diari Oficial de la Generalitat Valenciana, en el Butlletí Oficial de la Província d'Alacant, en el tauler d'anuncis municipal i en un periòdic dels de major circulació de la província.
  
Quart. Notificar individualment els fulls de valoració als titulars dels béns i drets afectats, perquè puguen formular al·legacions en el termini d'un mes, comptador a partir de la data de la notificació.
  
Cinqué. Notificar la tramitació del present expedient als titulars de les càrregues que, segons el Registre de la Propietat, graven les parcel·les incloses en el projecte d'expropiació, en compliment del que establix l'article 4, paràgraf 2, de la Llei d'Expropiació Forçosa.
  
Sisé. Advertir que l'apartat 1.3, «Descripció del projecte de construcció», del projecte té un caràcter merament informatiu, de manera que no podrà condicionar les determinacions del futur projecte d'urbanització».
  
Es publica perquè se'n prenga coneixement, d'acord amb el que establix l'article 202 del Reglament de Gestió Urbanística, i es comunica que l'expedient es troba exposat a l'Oficina d'Informació Urbanística, situada al carrer de Sant Nicolás, número 2, on podrà ser examinat, i es podran aportar per escrit les dades oportunes.